# Juan Francisco Torres Samsó

Juan Francisco Torres Samsó (Barcelona, 4 d'octubre de 1930 - Sitges, 27 de gener de 2023) va ser periodista, traductor, crític de cinema i empresari.
Va iniciar la seva trajectòria professional a Radio Nacional de España de Barcelona (1949-1954). Entre el 1955 i el 1963 va ser director de programació i presentador a Ràdio Andorra, on també va editar el butlletí "Club Amigos de Radio Andorra".
L'any 1964 es va sumar al recentment creat diari Tele/eXpres, on va ser crític de cinema fins al tancament del rotatiu el 1980. En aquest rotatiu, així com a la revista Fotogramas, va entrevistar nombroses personalitats del món del cinema, entre elles els protagonistes de l'anomenada Escola de Barcelona.
Va ser escriptor cinematogràfic i cap de publicitat a la distribuïdora de cinema C.B. Films des del 1966 fins al 1982. Va ser coautor de l'enciclopèdia de cinema "El cine. Desde Lumière hasta el Cinerama". El 1967 va rebre l'encàrrec de dirigir la sala d'Art i Assaig del cinema Arcadia, al carrer Tuset de Barcelona.
Fou amic del director de fotografia Néstor Almendros, qui el recordà a la seva autobiografia "Días de una cámara"
El 1964 va traduir l'obra Yalta o el reparto del mundo, d'Arthur Conte.
Va escriure diversos pròlegs, com ara El mundo de Alphonse Daudet y Emile Zola.

## Referències

* ↑ Printz, Jean-Marc. «Aqui Radio Andorra - Juan-Francisco Torres» (en francès). [Consulta: 27 febrer 2023].
* ↑ «Cultura y crítica literaria en "Tele/eXprés" (1964-1980)». [Consulta: 27 febrer 2023].
* ↑ Caparrós Lera, José María. El cine español bajo el régimen de Franco, 1936-1975 (en castellà). Barcelona: Edicions Universitat Barcelona, 1983, p. 134.
* ↑ Riambau, Esteve. La Escuela de Barcelona: el cine de la "gauche divine" (en castellà). Barcelona: Anagrama, 1999, p. 299-300. ISBN 84-339-2538-5.
* ↑ Riambau, Esteve. La Escuela de Barcelona: el cine de la "gauche divine" (en castellà). Barcelona: Anagrama, 1999, p. 49. ISBN 84-339-2538-5.
* ↑ EVANS, PETER W. «J. M. Caparrós Lera, "El cine español de la democracia: de la muerte de Franco al 'cambio' socialista (1975-1989)" (Book Review)». Bulletin of Hispanic Studies, 72, 3, 7-1995, pàg. 360. DOI: 10.3828/bhs.72.3.360. ISSN: 1475-3839.
* ↑ Boglar, Andrés. El cine. Desde Lumiere hasta el Cinerama. Barcelona: Argos Vergara, 1965. ISBN 51780452.
* ↑ Riambau, Esteve. La Escuela de Barcelona: el cine de la "gauche divine" (en castellà). Barcelona: Anagrama, 1999, p. 300. ISBN 84-339-2538-5.
* ↑ «La Barcelona de antes: Cine Arcadia» (en castellà). labarcelonadeantes.com. Arxivat de l'original el 4 de març 2023. [Consulta: 4 març 2023].
* ↑ «Barcelona - Cine Arcadia» (en castellà). prospectosdecine.com. [Consulta: 4 març 2023].
* ↑ Almendros, Nestor. Un homme à la caméra (en francès). Renens: Hatier, 1980, p. 16. ISBN 2-88003.030.7.
* ↑ Almendros, Néstor. Días de una cámara. Barcelona: Seix Barral, 1983. ISBN 13: 978-84-322-9565-2.
* ↑ Conte, Arthur. Yalta o el reparto del mundo (en castellà). Madrid: Cárcamo Hnos., 1964. ISBN B00H3VT1FO.
* ↑ DAUDET, Alphonse. Tartarín de Tarascón, Tartarín en los Alpes, Port Tarascon. SAYMA Ediciones y Publicaciones, Agost 1964, p. 9-20.
* ↑ ZOLA, Emile. La taberna. SAYMA Ediciones y Publicaciones, Setembre 1964, p. 9-26.